<classify> Yanga na Azam zilimaliza mechi zao za viporo juzi, ambapo mabingwa watetezi Yanga waliibuka na ushindi wa mabao 2-1 dhidi ya Mgambo JKT na Azam ilishinda mabao 2-0 dhidi ya Majimaji.Akizungumza na gazeti hili kwa njia ya mtandao kutoka Zanzibar ilipo kambi ya Simba, Mayanja alisema bado timu yake ina nafasi nzuri kwenye ubingwa kwani soka lolote linaweza kutokea.Ushindi wa juzi umeifanya Yanga kufikisha pointi 62 kileleni mwa msimamo wa ligi hiyo, Azam ikiwa nafasi ya pili kwa pointi 58 na Simba iko nafasi ya tatu na pointi 57, timu zote zimebakiza mechi tano kumaliza ligi.Najua ushindi wa Yanga na Azam katika mechi zake umetuweka kwenye mazingira magumu kwa sababu wenzetu wameshinda mechi nyingi kutuzidi, lakini bado hiyo siyo sababu ya sisi kukata tamaa, tutapambana mpaka dakika ya mwisho, alisema.Simba kesho ina kibarua kigumu itakapomenyana na Azam kwenye Uwanja wa Taifa Dar es Salaam. Mechi hiyo inatarajiwa kuwa ngumu na ya vuta nikuvute kutokana na kila timu kuhitaji ushindi.Katika mechi ya mzunguko wa kwanza timu hizo zilitoka sare ya mabao 2-2, ambapo akiizungumzia mechi ya kesho, Mayanja alisema wamejipanga vizuri kushinda.Simba itacheza mechi hiyo ikiwa na kumbukumbu mbaya ya kufungwa bao 1-0 na Toto Africans ya Mwanza matokeo ambayo yaliharibu mwelekeo wake wa mbio za ubingwa.Najua mechi na Azam itakuwa ngumu, lakini hatuiogopi ni lazima tucheze na tupate matokeo mazuri, tunataka kushinda kila mechi, alisema.  <topic>: michezo 